Reguli War Thunder România Wiki

## Introducere

Chiar și astăzi, la aproape 75 de ani de la încheierea celui de-al doilea război mondial, încă există foarte multe subiecte sensibile. Vă rugăm să rețineți că acest wiki este despre un joc - War Thunder - nu despre istoria celui de-al doilea război mondial. Prin urmare, nu suntem - sub nicio formă - o platformă de dezbateri istorice, ideologice, economice, politice, religioase, culturale sau de orice altă natură care nu are legătură cu jocul War Thunder.

Absolut toate regulile oficiale War Thunder sunt valabile și pe acest wiki. Vă rugăm să le citiți și să le respectați în totalitate:

* Reguli oficiale generale
* Reguli oficiale ale jocului
* Regulile forumului oficial

## Reguli generale

Sunt strict interzise, sub orice formă, de orice fel și în orice limbă:

* propaganda și discriminarea
* instigarea și defăimarea
* comportamentul social neadecvat
* limbajul necivilizat
* publicitatea

Respectul reciproc, bunul simț, politețea, echilibrul și tactul ar trebui să fie suficiente pentru a crea o comunitate prietenoasă pe acest wiki. Orice discuție în legătură cu jocul War Thunder, chiar și în contradictoriu, este acceptată atât timp cât este constructivă și este purtată civilizat.

## Privind conținutul

Este normal ca unii dintre jucători să prefere o anumită națiune sau vehicul de luptă. Asta nu înseamnă că toți ceilalți jucători au aceleași preferințe. De aceea, orice articol trebuie scris corect, dintr-o perspectivă neutră și echilibrată, iar informațiile trebuie să fie exacte și din surse verificabile.

Articolele de genul "bIaS-6" sau "PO-2 este 2-OP" nu sunt permise.

Articolele din acest wiki se referă numai la ceea ce există în joc, la un moment dat. Vă recomandăm să folosiți secțiunile specializate oficiale (Forumul oficial, Suport clienți, etc.) pentru orice idei sau sugestii privind introducerea de noi vehicule în joc sau modificarea celor existente.

Toate materialele oficiale War Thunder (videoclipuri, imagini, capturi din joc, etc.) pot fi folosite aici, dar nu în scopuri comerciale. Alte materiale sau produse media pot avea licențe diferite și drepturi de autor restrictive, așa că vă rugăm să verificați înainte de a le folosi în acest wiki.

Nu folosiți imagini cu impact emoțional pe acest wiki.

Nu vor fi acceptate articole, discuții sau comentarii care se referă la exploatarea bug-urilor existente sau orice formă și mijloc de joc necinstit sau incorect.

Nu postați link-uri către site-uri (oficiale sau neoficiale) care nu au legătură cu jocul War Thunder.

## Reguli de editare

În general, evitați să modificați conținutul oricărei pagini pe care nu ați creat-o. Dar, în spiritul oricărei enciclopedii, puteți să vă aduceți contribuția la îmbunătățirea oricărui articol sau pagini.

Administratorii și moderatorii au dreptul de a modifica sau șterge orice conținut care încalcă regulile War Thunder România Wiki.

Dacă în articolele sau paginile pe care le-ați creat apar mesaje sau etichete administrative (de axemplu: "Acest articol trebuie să completat cu sursele de informare"), asta nu înseamnă că efortul dvs. este desconsiderat în vreun fel, ci doar că trebuie să vă precizați sursele pe baza cărăra l-ați creat.

*Echipa War Thunder România Wiki*